เดอะซีเคร็ตออฟอัส

เดอะซีเคร็ตออฟอัส เป็นสตูดิโออัลบั้มชุดที่สองของเกรซี แอบรัมส์ นักร้องนักแต่งเพลงชาวอเมริกัน วางจำหน่ายเมื่อวันที่ 21 มิถุนายน 2024 ในสังกัดอินเตอร์สโคปเรเคิดส์ อัลบั้มนี้ส่วนใหญ่โปรดิวซ์โดยแอบรัมส์ และแอรอน เดสเนอร์ นักดนตรีชาวอเมริกัน ซึ่งเธอเคยร่วมงานด้วยในอัลบั้มแรกคือ Good Riddance (2023) ส่วนใหญ่แอบรัมส์เขียนเพลงร่วมกับเดสเนอร์หรือไม่ก็ออเดรย์ ฮอเบิร์ต ผู้ร่วมเขียนเพลงประจำของเธอ อัลบั้ม เดอะซีเครทออฟอัส ผสมผสานแนวเพลงคันทรีป็อป อินดี้ป็อป และโฟล์คเข้าด้วยกัน

ก่อนวางจำหน่ายอัลบั้ม มีการปล่อยซิงเกิลสองเพลงคือ "Risk" และ "Close to You" โดยซิงเกิลหลังขึ้นอันดับท็อป 50 ของชาร์ตบิลบอร์ดฮอต 100 เทย์เลอร์ สวิฟต์ นักร้องนักแต่งเพลงชาวอเมริกัน ซึ่งมักถูกแอบรัมส์ยกย่องให้เป็นแรงบันดาลใจทางศิลปะ ปรากฏตัวในเพลง "Us" ในฐานะศิลปินรับเชิญ อัลบั้ม เดอะซีเครทออฟอัส ไต่อันดับชาร์ตในออสเตรเลีย เนเธอร์แลนด์ สกอตแลนด์ และสหราชอาณาจักร อัลบั้มนี้ประสบความสำเร็จอย่างมากในสหรัฐอเมริกา เปิดตัวที่อันดับสองบนชาร์ตบิลบอร์ด 200 ถือเป็นอัลบั้มแรกของเธอที่ติดอันดับท็อป 10 เพื่อโปรโมทอัลบั้มใหม่ แอบรัมส์จะเริ่มต้น "เดอะซีเครทออฟอัสทัวร์" ทัวร์คอนเสิร์ตครั้งที่ 4 ของเธอในเดือนกันยายน 2024 เธอยังได้แสดงในงานอีเว้นท์และรายการโทรทัศน์หลายรายการอีกด้วย

 เบื้องหลัง 
Good Riddance สตูดิโออัลบั้มชุดแรกของ เกรซี แอบรัมส์ วางจำหน่ายเมื่อวันที่ 24 กุมภาพันธ์ 2023 ได้รับคำวิจารณ์เชิงบวกจากนักวิจารณ์เพลง ชื่นชมเนื้อเพลงที่ถ่ายทอดอารมณ์ได้อย่างเปราะบางและการเติบโตทางศิลปะของแอบรัมส์จากผลงานก่อนหน้าของเธอ แอบรัมส์ได้รับการเสนอชื่อเข้าชิงศิลปินหน้าใหม่ยอดเยี่ยม จากการประกาศรางวัลแกรมมี ครั้งที่ 66 ระหว่างเดือนเมษายนถึงสิงหาคม 2023 เธอรับหน้าที่เปิดการแสดงในบางวันให้กับดิเอราส์ทัวร์ ของเทย์เลอร์ สวิฟต์ ฝั่งอเมริกาเหนือ

 อ้างอิง 

หมวดหมู่:อัลบั้มเพลงในปี พ.ศ. 2567
หมวดหมู่:อัลบั้มเพลงของค่ายอินเตอร์สโคปเรเคิดส์
หมวดหมู่:อัลบั้มเพลงที่ผลิตโดยแอรอน เดสเนอร์
หมวดหมู่:อัลบั้มเพลงที่ผลิตโดยเทย์เลอร์ สวิฟต์
หมวดหมู่:อัลบั้มเพลงที่ผลิตโดยแจ็ก แอนโตนอฟฟ์